**NÁRODNÁ RADA SLOVENSKEJ REPUBLIKY**

**VI. volebné obdobie**

(Návrh)

**ZÁKON**

**z ........... 2014,**

**ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov v znení zákona č. 394/2011 Z. z., zákona č. 352/2012 Z. z. a zákona č. [132/2013 Z. z.](JavaScript:new_http_browser_jscript('?MOD=html&FIR=demo&JEL=n&AGE=zak&TNU=n&IDC=132%2F2013%20Z.z.')) sa mení a dopĺňa takto:

1. V § 1 ods. 2 sa vypúšťajú slová „o spotrebiteľskom úvere“.
2. § 19 sa dopĺňa odsekmi 6 a 7, ktoré znejú:

„(6) Celkové náklady spotrebiteľa za poskytnutie spotrebiteľského úveru nesmú prevýšiť výšku ustanovenú vyhláškou ministerstva.

(7) Ak je zmluva o spotrebiteľskom úvere v rozpore s ustanovením odseku 6 v tom, že celkové náklady spotrebiteľa za poskytnutie spotrebiteľského úveru prevyšujú výšku ustanovenú vyhláškou ministerstva vydanou podľa odseku 6, je neplatná v rozsahu, v ktorom odporuje tomuto ustanoveniu, ak sa ten, kto je takouto zmluvou dotknutý, neplatnosti dovolá.“.

**Čl. II**

Tento zákon nadobúda účinnosť 1. mája 2014.